OpenLLM-France/wikimedia huggingface dataset:
# Edith Eckbauer

Edith Eckbauer (Múnic, 27 d'octubre de 1949), de casada Baumann, és una remadora alemanya, ja retirada, que va competir sota bandera de la República Federal Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real on, formant parella amb Thea Einöder, guanyà la medalla de bronze en la prova del dos sense timoner del programa de rem. En el seu palmarès també destaquen una medalla de bronze al Campionat del món de rem i dues, del mateix color, al Campionat d'Europa de rem.

## Referències

* ↑ Edith Eckbauer a Sports Reference (arxivat)
* ↑ Fitxa a worldrowing.com FISA
# Henri Laame

Henri Joseph Gedein Laame (31 de gener de 1891 – ?) va ser un genet belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en la prova de salts d'obstacles per equips del programa d'hípica amb el cavall Biscuit i formant equip amb André Coumans, Herman d'Hestroy i Herman d'Oultromont.
Vuit anys més tard, als Jocs d'Amsterdam, va disputar dues proves del programa d'hípica. En la prova de doma clàssica per equips fou vuitè i en doma clàssica individual vint-i-setè.

## Referències

* 1 2 «Henri Laame Olympic Results». sports-reference.com. Arxivat de l'original el 17 de setembre 2011. [Consulta: 31 agost 2017].
# Harald Wallin

Johan Harald Alfred Wallin (Göteborg, Västra Götaland, 27 de febrer de 1887 - Göteborg, 16 de juny de 1946) va ser un regatista suec que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de plata en la categoria de 8 metres del programa de vela com a membre de la tripulació del Vinga, junt a Carl Hellström, Edmund Thormählen, Erik Wallerius i Eric Sandberg.
Quatre anys més tard, als Jocs d'Estocolm, guanyà la medalla d'or en la modalitat dels 10 metres a bord del Kitty, aquesta vegada junt a Filip Ericsson, Carl Hellström, Paul Isberg, Humbert Lundén, Herman Nyberg, Harry Rosenswärd i Erik Wallerius.

## Referències

* 1 2 «Harald Wallin Olympic Results». sports-reference.com. Arxivat de l'original el 16 d’octubre 2015. [Consulta: 11 desembre 2015].
# Robert Stangland

Robert Sedgwick Stangland (Nova York, 5 d'octubre de 1881 – Nyack, 15 de desembre de 1953) va ser un atleta estatunidenc que va competir a primers del segle XX i que s'especialitzà en el salt de llargada i el triple salt.
El 1904 va prendre part en els Jocs Olímpics de Saint Louis, en què va guanyar dues medalles de bronze. En el salt de llargada va realitzar un millor salt de 6m 88cm, tot quedant per darrere dels seus compatriotes Myer Prinstein i Daniel Frank. En el triple salt el seu millor salt fou de 13m 36cm i fou superat novament per Myer Prinstein, que repetí medalla d'or, i per Frederick Engelhardt que guanyà la plata.

## Millors marques

* Salt de llargada. 7m 17cm, el 1904
* Triple salt. 13m 36cm, el 1904

## Referències

* 1 2 «Robert Stangland» (en anglès). sports-reference.com. Arxivat de l'original el 2013-06-16. [Consulta: 1r setembre 2012].
# Sung Ji-hyun

Sung Ji-hyun (n. 29 de juliol de 1991) és una és una esportista sud-coreana que competeix en bàdminton. Ella va competir en els Jocs Asiàtics de 2010 i 2014.

## Referències

* ↑ «SUNG Jihyun - Biography». 2009 Guangzhou Asian Games Organizing Committee. Arxivat de l'original el 2018-05-26. [Consulta: 9 març 2012].
* ↑ «SUNG Ji Hyun». tournamentsoftware.com. [Consulta: 24 gener 2012].
* ↑ «SUNG Jihyun». Incheon 2014 official website. Arxivat de l'original el 2 d'octubre 2014. [Consulta: 9 juliol 2015].
# Laura Martí

Laura Martí és una cantant catalana. Intentà, amb la col·laboració de Frank Dubé, portar la llengua catalana al camp de la música per a discoteques. Dins d'aquest registre, publicà el maxi-SG De què vas? (1988) i els àlbums Pell d'asfalt (1989) i Dona'm festa (1991).

## Referències

* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 189.

## Enllaços externs

* Ressenya d'un concert de Laura Martí a Salou l'any 1989. (català)
# Henri Padou

Henri Padou (Roubaix, 15 de maig de 1898 - Wasquehal, 19 de novembre de 1981) va ser un waterpolista i nedador francès que va competir durant les dècades de 1920 i 1930. Era el pare del també nedador Henri Padou Jr..
El 1920 va prendre part en els Jocs Olímpics d'Anvers, on va disputar les proves de relleus 4x200 metres lliures i 100 metres lliures del programa de natació. En ambdues quedà eliminat en sèries. En aquests mateixos Jocs fou novè en la competició de waterpolo. Quatre anys més tard, als Jocs de París, va guanyar la medalla d'or en la competició de waterpolo, alhora que tornava a quedar eliminat en sèries en les proves de relleus 4x200 metres lliures i 100 metres lliures del programa de natació.
El 1928 va guanyar la medalla de bronze en la competició de waterpolo dels Jocs d'Amsterdam, mentre el 1936, a Berlín, fou quart en la mateixa competició.

## Referències

* 1 2 3 4 «Henri Padou, Sr. Olympic Results». sports-reference.com. Arxivat de l'original el 2011-08-21. [Consulta: 22 març 2018].
# Henrik Robert

Henrik Robert (Hurum, 20 de març de 1887 - Asker, 2 de setembre de 1971) va ser un regatista noruec que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la regata de monotip del programa de vela. Quatre anys més tard, als Jocs d'Amsterdam, guanyà la medalla de plata en la prova dels 12 peus Dinghy del programa de vela.

## Referències

* 1 2 «Henrik Robert Olympic Results». sports-reference.com. Arxivat de l'original el 2018-07-21. [Consulta: 19 març 2018].
# Stuart Stickney

Stuart Grosvenor "Stu" Stickney (Saint Louis, Missouri, 9 de març de 1877 - Saint Louis, 24 de setembre de 1932) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de golf, com a membre de l'equip Trans-Mississippi Golf Association. En la prova individual quedà eliminat en vuitens de final.
Era germà del també jugador de golf i medallista William Stickney.

## Referències

* 1 2 «Stu Stickney Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Edmond Van Moer

Edmond Van Moer (21 de juliol de 1875 - ?) va ser un tirador amb arc belga que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar quatre proves del programa de tir. Guanyà la medalla d'or en tres de les proves que disputà: ocell petit fix individual, ocell gran fix, per equips i ocell petit fix, per equips. En la prova d'ocell gran fix individual fou quart.

## Referències

* ↑ «Edmond Van Moer sur le Olympic Games Winners Reference Book» (en anglès). [Consulta: 30 novembre 2016].
* ↑ «Edmond Van Moer Olympic Results». sports-reference.com. Arxivat de l'original el 27 de juliol 2011. [Consulta: 25 juny 2017].
# Apocynum

Apocynum és un gènere amb set espècies pertanyent a la família de les apocinàcies. És natiu de les regions temperades de l'hemisferi nord, excepte de l'oest d'Europa.

## Taxonomia

* Apocynum androsaemifolium
* Apocynum cannabinum - Cànem del Canadà (Amèrica del Nord)
* Apocynum hendersonii (Nord d'Àsia)
* Apocynum pictum (Est d'Àsia)
* Apocynum sibiricum (Nord d'Àsia)
* Apocynum venetum (Est d'Europa, Àsia)
# David Julius

David Julius (anglès: David Jay Julius) (Brighton Beach, 4 de novembre de 1955) és un bioquímic estatunidenc, considerat com el pioner en l'anàlisi molecular dels nociceptors. Va rebre el premi Nobel de la Fisiologia o Medicina el 2021 juntament amb Ardem Patapoutian.

## Biografia

Va néixer el 1955 a la població de Brighton Beach, situada al barri de Brooklyn (Nova York, Estats Units) i es llicencià en biologia l'any 1977 per l'Institut Tecnològic de Massachusetts (MIT). El 1984 es doctorà en bioquímica per la Universitat de Berkeley. Interessat per la docència, és professor de la Universitat de Califòrnia a San Francisco.
Així mateix és membre de nombroses acadèmies com l'Acadèmia Nacional de Ciències dels Estats Units o l'Acadèmia Nacional de les Arts i les Ciències.

## Recerca científica

Amb els seus estudis Julius va evidenciar l'existència d'una neurona sensorial, denominada nociceptor, que respondria a estímuls físics o químics la intensitat dels quals produeix dolor en l'ésser humà. Amb aquesta recerca donà suport al fet que la nocicepció és una modalitat sensorial específica i individual.
Els seus estudis han permès identificar el canal TRPV1 com a receptor neuronal d'estímuls nocius. Amb aquest canal és possible tractar dolors crònics, síndromes inflamatoris o els associats a l'artritis, el càncer o l'asma.
Al llarg de la seva carrera ha rebut nombrosos premis, entre els quals destaca el Premi Kerr d'investigació bàsica de la Societat Americana del Dolor (2006), el Premi Zülch d'investigació neuronal de la Societat Max Planck (2006), el Premio Edward Scolnick en neurociència del MIT (2007), el Premi Alden Spencer de neurociència de la Universitat de Colúmbia (2007), el Premi Julius Axelrod de la Societat de neurociència (2007) o el Premi Príncep d'Astúries d'Investigació Científica i Tècnica de 2010 al costat de Linda R. Watkins i Baruch Minke.

## Enllaços externs

* (castellà) Fundació Príncep d'Astúries, Premi d'Investigació i Ciència 2010 Arxivat 2010-06-26 a Wayback Machine.
# Lent cilíndrica

Una lent cilíndrica és un tipus de tallat de lent que té un perfil cilíndric per una o dues de les seves cares. S'empra en el tractament ocular de l'astigmatisme.

## Característiques

Es tracta d'una lent tallada amb dues superfícies cilíndriques donades per dos radis de curvatura. Per regla general, són les que tenen una superfície plana (radi de curvatura infinit) i una altra cilíndrica. La imatge paraxial d'un punt és una línia de tal manera que la potència d'una lent cilíndrica és:
       $P=(n-1)\left({\frac {1}{R_{1}}}-{\frac {1}{R_{2}}}\right)$
On n és l'índex de refracció del material de la lent, i R$_1$ i R₂ són els radis de curvatura de les dues cares. La imatge que produeixen aquestes lents cilíndriques són deformades, depenent d'on es trobi l'eix del cilindre.

## Usos

Aquest tipus de lents s'empra en el tractament de l'astigmatisme (lents esferocilíndriques). Tenen dos meridians (eixos de tall) perpendiculars: el meridià paral·lel a l'eix del cilindre és una recta (longitudinal) i té una potència refractiva nul·la, mentre que el perpendicular és una circumferència i té acció refractiva. Tota representació d'un punt es representa mitjançant una línia. S'empra en alguns díodes làser.

## Vegeu també

* Lent esfèrica
* Lent correctiva
* Lent tòrica

## Referències

* ↑ K. K. Sharma, (2006), Optics: principles and applications, Ed Elsevier, pàg. 79-82 (en anglès)
# Juan Vinuesa

Juan Vinuesa (? – ?) fou un mestre d'escacs argentí.

## Resultats destacats en competició

Va participar tres cops al campionat d'escacs de l'Argentina (Torneo Mayor); on hi empatà als llocs 5è-7è el 1934 (el guanyador fou Roberto Grau), empatà als llocs 8è-9è el 1936 (el guanyador fou Carlos Guimard), i empatà als llocs 4t-6è el 1937 (el guanyador fou Jacobo Bolbochán).
En torneigs internacionals, compartí el tercer lloc a Buenos Aires 1934/35 (5è campionat d'escacs sud-americà (Torneio Sulamericano, el campió fou Luis Piazzini), empatà als llocs 3r-4t a Mar del Plata 1936 (6è Torneo Sudamericano, el guanyador fou Isaias Pleci), empatà als llocs 4t-7è a Rosario 1939 (el guanyador fou Vladimirs Petrovs), i empatà als llocs 10è-12è al Torneig de Mar del Plata 1941 (el campió fou Gideon Ståhlberg).

## Referències

* ↑ «Nota biogràfica de Juan Vinuesa» (en anglès). Chessgames.com. [Consulta: 5 febrer 2016].
* ↑ «Major Tournaments and Argentine Chess Championships (notes en castellà)». Arxivat de l'original el 2009-10-25. [Consulta: 5 febrer 2016].
* ↑ http://www.brasilbase.pro.br/ti1934ba.htm Arxivat 2006-02-16 a Wayback Machine.
* ↑ http://www.rogerpaige.me.uk/tables6.htm Arxivat 2007-09-27 a Wayback Machine.
* ↑ http://www.brasilbase.pro.br/ti1936mp.htm Arxivat 2004-09-19 a Wayback Machine.
* ↑ http://www.rogerpaige.me.uk/tables7.htm Arxivat 2009-12-08 a Wayback Machine.
* ↑ http://www.rogerpaige.me.uk/tables10.htm Arxivat 2009-01-04 a Wayback Machine.
* ↑ «IV Magistral De Ajedrez Ciudad De Mar Del Plata - Fma». Mdpajedrez.org.ar. Arxivat de l'original el 2012-09-04. [Consulta: 4 febrer 2016]. (castellà)
* ↑ http://www.rogerpaige.me.uk/tables12.htm Arxivat 2007-09-27 a Wayback Machine.
# Herman Nyberg

Herman Andreas Nyberg (Göteborg, 22 de febrer de 1880 - Västra Frölunda, Göteborg, 6 de juliol de 1960) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 10 metres del programa de vela. Nyberg navegà a bord del Kitty junt a Filip Ericsson, Carl Hellström, Paul Isberg, Humbert Lundén, Harry Rosenswärd, Erik Wallerius i Harald Wallin.

## Referències

* ↑ «Herman Nyberg Olympic Results». sports-reference.com. Arxivat de l'original el 2012-12-15. [Consulta: 1r març 2017].
* ↑ Herman Nyberg Comitè Olímpic Suec
# Prònous

Prònous (en grec antic: Πρόνοος) va ser un fill de Fegeu, que al seu torn era fill del déu-riu Ínac i de la nimfa Mèlia.
Segons Pausànias, els noms dels tres fills de Fegeu eren Alfesibea, Arsínoe i Tèmen, però Apol·lodor diu que noms dels fills (sempre tres) eren Arsinoe, Prònous i Agènor. Se'ls coneixia amb noms diferents, però les vides dels tres fills eren similars i el mite i la mort dels dos germans és molt semblant en les versions transmeses.
Fegeu va ordenar als seus dos fills (Prònous i Agènor) que posessin un parany al seu cunyat Alcmeó per matar-lo, perquè havia abandonat a la seva filla Alfesibea o Arsínoe, i es va casar amb una altra dona, que li va exigir el collar de Erifile (que tenia Fegeu) si volia seguir amb ella. Alcmeó, que volia que Fegeu li donés el collar voluntàriament, va dir que el necessitava per donar-lo a l'Oracle de Delfos i poder lliurar-se així de les erínnies que el perseguien. Però Fegeu va descobrir l'engany i va manar als seus fills que el matessin quan sortís de casa. Alfesibea, que no en sabia res, va veure com els seus germans van matar al seu marit, i els va maleir, dient que moririen abans de la propera lluna nova. Fegeu va aconsellar als seus fills que anessin a Delfos per a purificar-se de l'assassinat, però els nois van creure que primer havien de demanar a la seva germana que els lliurés de la maledicció. Es van desviar del seu camí i els fills d'Alcmeó i de la seva segona esposa els van atacar i els van matar. Cal·lírroe, la nova esposa d'Alcmeó, va demanar venjança i va enviar als seus dos fills, Acarnà i Amfòter, perquè prenguessin venjança i els van esperar de camí a Delfos. Quan van trobar Prònous i Agènor els van assassinar.

## Referències

* 1 2 Grimal, Pierre. Diccionari de mitologia grega i llatina. Barcelona: Edicions de 1984, 2008, p. 196. ISBN 9788496061972.
* 1 2 Pausànias. Descripció de Grècia, VI, 17, 4; IX, 41, 2
* 1 2 Apol·lodor. Biblioteca mitològica, III, 7, 6
# Edwin Swatek

Edwin Paul Swatek (Chicago, Illinois, 7 de gener de 1885 – Oxnard, Califòrnia, 2 de gener de 1966) va ser un nedador i waterpolista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la competició de waterpolo com a membre de l'equip Chicago Athletic Association. També disputà la prova de les 100 iardes esquena del programa de natació, en què acabà en cinquena posició.

## Referències

* ↑ «Edwin Swatek Olympic Results». sports-reference.com. Arxivat de l'original el 18 de desembre 2012. [Consulta: 20 octubre 2015].
# Edna Hughes

Edna Hughes (Walsall, 1 d'agost de 1916 - Y Borth, 17 de novembre de 1990) va ser una nedadora anglesa que va competir durant la dècada de 1930.
El 1932 va prendre part en els Jocs Olímpics de Los Angeles, on disputà dues proves del programa de natació. Guanyà la medalla de bronze en la prova dels 4x100 metres lliures del programa de natació. Va compartir equip amb Margaret Cooper, Elizabeth Davies i Helen Varcoe. En els 100 metres lliures quedà eliminada en sèries. Quatre anys més tard, als Jocs de Berlín, fou sisena en la prova dels 4x100 metres lliures.
En el seu palmarès també destaca una medalla de bronze en els 4x100 metres lliures del Campionat d'Europa de natació de 1934 i tres medalles als Jocs de la Commonwealth, una de plata i una bronze el 1934 i una de bronze el 1938, sempre en proves de relleus.

## Referències

* 1 2 3 «Edna Hughes Olympic Results». sports-reference.com. Arxivat de l'original el 18 d’abril 2020. [Consulta: 10 gener 2019].
# James Smith (regatista)

James Smith (Nova York, 15 de desembre de 1909 - San Diego, 24 de novembre de 1982) va ser un regatista estatunidenc que va guanyar una medalla olímpica. Es graduà a Universitat Harvard.
El 1948 va prendre part en els Jocs Olímpics d'Estiu de Londres, on a bord del Llanoria i en companyia de Herman Whiton, Alfred Loomis, James Weekes i Michael Mooney, guanyà la medalla d'or en la prova dels 6 metres.

## Referències

* ↑ «Harvard Olympians» (en anglès). Arxivat de l'original el 2018-06-18. [Consulta: 14 abril 2020].
* ↑ «James Smith Olympic Results». sports-reference.com. Arxivat de l'original el 31 de gener 2012. [Consulta: 14 abril 2020].
# Xavier Borràs Calvo

Xavier Borràs Calvo (Barcelona, 25 de desembre del 1956) és un escriptor, traductor i periodista català independentista. Llicenciat en Periodisme, professor de dicció, autor de diversos llibres, ha estat director de la revista El Llamp, de L'Independent de Gràcia i de la revista Userda. Com a periodista també ha treballat a Tele/eXpres, a Canigó, al Diario de Barcelona (com a cap del Dominical), a Catalunya Ràdio, a La Marxa de Catalunya i a El Triangle. Ha estat cofundador de Socors Català i del Moviment Ecologista Català i ha militat a Nacionalistes d'Esquerra i a Els Verds-Alternativa Verda. També, ha estat cofundador i responsable de l'àrea de comunicació de la Comissió de la Dignitat i coautor del llibre Volem els papers.
Manté el bloc Bandera Negra —premiat el 2004 com a millor bloc en català i considerat un dels 200 de la catosfera— i ha estat coordinador del web Opinió Nacional del Grup Nació Digital, on col·labora habitualment. Des del 14 d'abril del 2008 dirigeix la nova publicació periòdica digital ecologista EcoDiari.
Fins al gener del 2010 ha treballat, també, com a editor en cap d'Assaig de Teatre, la revista de l'Associació d'Investigació i Experimentació Teatral (AIET), fundada i dirigida per Ricard Salvat. Ha estat soci de Reagrupament i és cofundador i membre actiu de la Cooperativa Integral Catalana. El 30 d'abril del 2011 va ser escollit, per unanimitat dels 1.300 assistents a la Conferència Nacional per l'Estat Propi, membre del Consell Permanent de l'Assemblea Nacional Catalana.
Actualment, treballa per a Nació Digital i està implicat, també, en l'edició dels digitals La Resistència i Lo Comunal.

## Obra publicada

* 1976: Publicació de poemes a Gespa Price.
* 1979: Publicació de poemes a Tres Tombs.
* 1984: Tríptic de Safo (poesia/música/gravats; edició de bibliòfil, El Llamp).
* 1985: Manduca atòmica, l'última teca (novel·la curta, Editorial Laia).
* 1986: Transfutur (novel·la curta, El Llamp, Barcelona).
* 1986: Octubre pinta negre (novel·la curta, Tres i Quatre, València).
* 1987: Joan Oliver tal com raja (assaig, El Llamp).
* 1989: Mare màquina (novel·la curta, Laia).
* 1990: Desert (novel·la, Editorial Columna).
* 1997: Les set fogueres de Sant Joan (narrativa juvenil, La Galera).
* 2000: Suite gandesana (poesia, edició de l'autor).
* 2005: Les reixes de Cundi (conte infantil, Edebé).

## Referències

* ↑ Xavier Borràs Calvo al Qui és Qui de les Lletres Catalanes
* ↑ «Prospera una denúncia del periodista Xavier Borràs...». Arxivat de l'original el 2012-01-12. [Consulta: 3 juny 2012].
* ↑ Xavier Borràs al catàleg de la Biblioteca de Catalunya
* ↑ Xavier Borràs a l'Open Library
* ↑ «Bandera Negra, premi Bitacoras.com». Arxivat de l'original el 2009-02-19. [Consulta: 5 setembre 2007].
* ↑ Xavier Borràs premiat com un dels 200 noms de la catosfera catalana per Òmnium Cultural
* ↑ Xavier Borràs al perfil d'Opinió Nacional
* ↑ Benvinguts!, editorial d'EcoDiari signat pel seu director
* ↑ Blog de la Cooperativa Integral Catalana
* ↑ Consell Permanent de l'ANC

## Vegeu també

* Ecodiari

## Enllaços externs

* Bandera Negra, bloc de Xavier Borràs.
* EcoDiari, dirigida per Xavier Borràs.
# Charles Tatham

Charles Tatham (Nova York, 3 de setembre de 1854 - Manhattan, Nova York, 24 de setembre de 1939) va ser un tirador d'esgrima estatunidenc que va competir a finals de segle xix i començaments de segle xx.
El 1904 va prendre part en els Jocs Olímpics de Saint Louis, on guanyà tres medalles del programa d'esgrima: dues medalles de plata, en la modalitat d'espasa i floret per equips, i una de bronze en la modalitat de floret individual.
A la base de dades del Comitè Olímpic Internacional les dues medalles individuals són assignades a Cuba, mentre la plata de Floret per equips és assignada als Estats Units.
També va guanyar el títol nacional de l'espasa el 1901, 1902 i 1903, i el de floret el 1901.

## Referències

* ↑ «Charles Tatham Olympic Results» (en anglès). sports-reference.com. Arxivat de l'original el 29 d'agost 2011. [Consulta: 6 octubre 2015].
* ↑ «Fencing St Louis 1904». olympic.org [Consulta: 6 octubre 2015].
# Topsøeïta

La topsøeïta és un mineral de la classe dels halurs.

## Característiques

La topsøeïta és un fluorur de fórmula química FeF₃(H₂O)₃, el primer mineral fluorur de ferro. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal. És l'anàleg de Fe$^{3+}$ de la rosenbergita.

## Formació i jaciments

Va ser descoberta al volcà Hekla, un estratovolcà de la regió islandesa de Suðurland. Es tracta de l'únic indret on ha estat trobada aquesta espècie mineral.

## Referències

* ↑ «Topsøeite» (en anglès). Mindat. [Consulta: 17 abril 2017].
# Ki Sap

Ki Sap és un grup valencià de música ska. El seu primer CD (Ki sap), d'ambient festiu i textos compromesos, apareix l'any 1999.

## Discografia

* 1998 - L'horta ska
* 1999 - Ki sap
* 2001 - Rural style
* 2003 - 10 tone
* 2005 - Ki Sap meets Valencia All Stars
* 2007 - The shake it up's
* 2009 - At New Rockers Studios
* 2014 - Keep skankin

## Referències

* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 169.

## Enllaços externs

* Web oficial de Ki Sap Arxivat 2007-08-07 a Wayback Machine.
* «Ki Sap». Viasona.
* Biografia i discografia de Ki Sap
# Pere Puig i Pulido

Pere Puig i Pulido (20 de desembre de 1932) és un jugador d'escacs català.
El 1961 fou subcampió d'Espanya per darrere de Jaume Lladó Lumbera.
Fou en dues ocasions campió absolut de Catalunya en els anys 1961 i 1968, i subcampió en els anys 1964 i 1972.
Puig ha participat, representant Espanya, en dues Olimpíades d'escacs en els anys 1960 i 1962, amb un resultat de (+7 =8 –7), per un 50,0% de la puntuació. El seu millor resultat el va fer a l'Olimpíada del 1960 en puntuar 6½ d'11 (+4 =5 -2), amb el 59,1% de la puntuació.

## Referències

* ↑ «Nota biogràfica de Pere Puig i Pulido» (en anglès). Chessgames.com. [Consulta: 16 abril 2016].
* ↑ «Historial campions d'Espanya». feda.org. Arxivat de l'original el 2 d'abril 2015. [Consulta: 15 abril 2016].
* ↑ «Historial campions de Catalunya». escacs.cat. [Consulta: 15 abril 2016].
* ↑ Travesset, Joaquim. «I Torneo Internacional de Terrassa 1960 (del 22 al 28 de juny)... y un recuerdo para una figura del Ajedrez: Josep Miquel Ridameya». ajedrez365.com. [Consulta: 26 octubre 2020].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.